Foto: O‘rtasaroy yaqinidagi YTH oqibatida Lacetti ag‘darilib ketdi, Nexia jiddiy zararlandi

Toshkent viloyatining O‘rtasaroy hududi yaqinida Lacetti va Nexia avtomobillari ishtirokida yo‘l-transport hodisasi yuz berdi. Bu haqda Facebook’dagi “Voditeli Tashkenta” guruhida fotoxabar qoldirilgan.

 Facebook / “Voditeli Tashkenta”
Ikki mashina to‘qnashuv oqibatida Lacetti ag‘darilib ketgan, Nexia esa jiddiy zararlangan. Hodisa guvohlarining yozishicha, jabrlanganlar orasida bolalar ham bo‘lishi mumkin.

 Facebook / “Voditeli Tashkenta”
Fotoxabar ostida qoldirilgan fikrlarda foydalanuvchilar haydovchilarni yo‘llarda qoidalarga rioya etishga, tezlikni belgilangan me’yordan oshirmaslikka chaqirgan.

 Facebook / “Voditeli Tashkenta”
Mazkur hodisa bo‘yicha hududiy yo‘l harakati xavfsizligi xizmatlari hozircha hech qanday rasmiy axborot tarqatganicha yo‘q.